Naručitelj: Hrvatska regulatorna agencija za mrežne djelatnosti (u daljnjem tekstu: HAKOM), R. Frangeša Mihanovića 9, 10110 Zagreb, kao naručitelj, 6. kolovoza 2019. raspisuje

**JAVNI NATJEČAJ**

za izradu novog logotipa HAKOM-a

**PREDMET NATJEČAJA**

Članak 1.

Predmet ovog natječaja je dizajn i izrada novog logotipa (dalje u tekstu: natječajni rad) HAKOM-a, sa svrhom upotrebe na službenim materijalima za prezentaciju: pečatu, memorandumu, omotnicama, promotivnim izdanjima (internetskim stranicama, letcima, plakatima, društvenim mrežama i svim ostalim alatima javnih komunikacija).

Svrha novog logotipa je osigurati veću prepoznatljivost HAKOM-a među poslovnim i privatnim korisnicima.

**PODACI O NARUČITELJU**

Članak 2.

HAKOM – Hrvatska regulatorna agencija za mrežne djelatnosti

Sjedište: 10110 Zagreb, Roberta Frangeša Mihanovića 9

Telefon: 01 7007 007

OIB: 87950783661

Internet adresa: www.hakom.hr

Članak 3.

HAKOM je nacionalno regulatorno tijelo za obavljanje regulatornih i drugih poslova u području elektroničkih komunikacija, poštanskih i željezničkih usluga. Poslovi koje HAKOM obavlja od nacionalnog su značaja i obavljaju se profesionalno i neovisno. HAKOM je posvećen potrebama modernog društva kroz održivu regulaciju tržišta elektroničkih komunikacija, poštanskih i željezničkih usluga te aktivnu zaštitu prava korisnika.

Misija HAKOM-a je regulacija tržišta elektroničkih komunikacija te poštanskih i željezničkih usluga u interesu potrošača/korisnika usluga. To postižemo poticanjem regulatorne predvidivosti, sprječavanjem diskriminacije, osiguravanjem učinkovitog upravljanja ograničenim dobrima, promicanjem djelotvornih investicija, zaštitom tržišnog natjecanja te doprinosom razvoju tržišta EU.

**SMJERNICE ZA NATJEČAJNI RAD**

Članak 4.

Svrha novog logotipa je, uz moderniji dizajn, bolja komunikacija prema korisnicima gdje će logotip komunicirati misiju HAKOM-a te područja djelovanja na pamtljiv, jedinstven, atraktivan, nenametljiv, kreativan i moderan način te time osigurati veću prepoznatljivost HAKOM-a.

HAKOM u javnosti trenutno nije dovoljno percipiran kao regulator za željezničke i poštanske usluge već samo za elektroničke komunikacije i novi logotip bi trebao slati jasniju poruku što je HAKOM i čime se bavimo.

S obzirom da HAKOM poslove obavlja kroz intenzivnu međunarodnu suradnju s drugim nacionalnim regulatorima te tijelima Europske unije i UN-a, od novog logotipa očekujemo prepoznatljivost hrvatskog regulatora u međunarodnim okvirima te ćemo u ocjenjivanju prijedloga tome dati dodatnu težinu.

S ciljem ujednačavanja prijavljenih rješenja, natjecateljima se daju sljedeće smjernice za izradu prijedloga rješenja logotipa HAKOM-a a:

a) iz rješenja se treba prepoznati uloga HAKOM-a kao nacionalne regulatorne agencije za elektroničke komunikacije te poštanske i željezničke usluge,

b) mogu se koristiti bilo koje boje ili kombinacije boja,

c) da prijedlog rješenja svojom veličinom i mogućnostima omogućuje korištenje logotipa u razne svrhe,

d) da je prijedlog rješenja kreativan, jedinstven i jednostavan te da prati suvremene trendove u dizajnu.

Članak 5.

Natječaj je otvorenog tipa.

Na natječaju mogu sudjelovati registrirane agencije, obrti i tvrtke specijalizirane za dizajnerske djelatnosti, samostalni autori i studenti dizajna.

Na natječaj se ne mogu javiti članovi Ocjenjivačkog povjerenstva i zaposlenici HAKOM-a.

**NATJEČAJNI RAD – PREDMET NATJEČAJA**

Članak 6.

Natječajni rad – idejno rješenje novog logotipa treba sadržavati sljedeće:

1. Logotip uz osnovne standarde: pozitiv, negativ, sastav karakterističnih boja (uporaba logotipa u boji i crno bijeloj varijanti, upotreba u različitim formatima/vertikalni i horizontalni) – sve prikazano u svim varijantama korištenja logotipa.

2. Prikaz prijedloga primjene na tiskanim i promotivnim materijalima: memorandum (Word template), posjetnica, e-mail potpis, letak, koverta ili naljepnica (address label),

3. Prikaz prijedloga primjene u digitalnom okruženju – potrebno je prikazati uporabu logotipa na Facebook/Twitter profilnim slikama, te na PPT prezentaciji (do 5 karakterističnih slide-ova).

Članak 7.

Natječajni rad se sastoji od:

- popunjene i potpisane prijave s podacima natjecatelja - Obrazac A  
- popunjene i potpisane izjave o autorstvu natječajnog rada - Obrazac B  
- popunjene i potpisane izjave o prelasku nagrađenog rada u vlasništvo Naručitelja - Obrazac C  
- prezentacija natječajnog rada u pdf formatu (na mediju za pohranu podataka poput USB-a, CD/DVD…)

**OPREMA I PREZENTACIJA NATJEČAJNIH RADOVA**

Članak 8.

Natječajni radovi se dostavljaju u papirnatom obliku u zatvorenoj omotnici, osobnom dostavom ili putem redovne pošte na adresu: HAKOM – Hrvatska regulatorna agencija za mrežne djelatnosti, Roberta Frangeša Mihanovića 9, 10110 Zagreb, uz naznaku: *Natječaj za dizajn novog logotipa HAKOM-a 2019. – NE OTVARATI*.

Članak 9.

Natječajni radovi se zaprimaju od 6. kolovoza 2019. do 9. rujna 2019. do 15:00 sati, do kada moraju biti fizički zaprimljeni i evidentirani na adresi sjedišta HAKOM-a,

U slučaju zakašnjelo pristiglog natječajnog rada, isti će se neotvoren vratiti natjecatelju.

Članak 10.

Svim pristiglim radovima i pripadajućim omotnicama s prijavnicama i drugom traženom dokumentacijom HAKOM će dodijeliti šifre pod kojima će se radovi voditi tijekom ocjenjivanja. Radovi koji stignu nakon propisanog roka za zaprimanje ili ne sadrže sve elemente natječajnog rada bit će isključeni iz natječaja to jest ocjenjivanja.

Članak 11.

Kreativni timovi, agencije i obrti moraju imenovati kontakt osobu koja će biti odgovorna za natječajni rad. U slučaju da natjecatelji pošalju više od jednog natječajnog rada, svaki je rad potrebno pripremiti prema pravilima natječaja i poslati odvojeno, kao zasebni rad.

**OCJENJIVAČKO POVJERENSTVO I ODABIR POBJEDNIČKOG RADA**

Članak 12.

Ocjenjivačko povjerenstvo sastoji se od 5 članova, koji su zaposlenici HAKOM-a, a imenuje ih ravnatelj HAKOM-a. Zadatak ocjenjivačkog povjerenstva je ocijeniti pristigle radove te predložiti do 5 najbolje ocjenjenih radova Vijeću HAKOM-a za odabir pobjedničkog rada.

Članak 13.

Ocjenjivačko povjerenstvo će se kod ocjenjivanja radova voditi sljedećim kriterijima:

* odašiljanje jasne i odgovarajuće poruke prema ciljanim javnostima
* primjenjivost u tradicionalnim i novim medijima
* usklađenost sa standardima struke
* jedinstvenost i pamtljivost
* inovativnost i kreativnost

Članak 14.

Vijeće HAKOM-a donosi odluku o odabiru pobjedničkog rada i dodjeli nagrade autoru najkasnije do 8. listopada 2019. Ako Vijeće HAKOM-a ne donese odluku o nagradi do 8. listopada 2019. natječaj se poništava. U slučaju da natječajni radovi, pristigli do roka za predaju radova definiranog u članku 9., svojom kvalitetom ne zadovoljavaju vrijednosne kriterije Ocjenjivačkog povjerenstva, Vijeće HAKOM-a ima pravo donijeti odluku o nedodjeli nagrade odnosno poništenju natječaja.

Članak 15.

Natjecatelji će biti obaviješteni o rezultatima natječaja e-mailom unutar 8 dana od odabira pobjedničkog rada.

**NOVČANA NAGRADA**

Članak 16.

Autor pobjedničkog rada i HAKOM sklopit će ugovor temeljem kojeg će autoru biti isplaćena nagrada u neto iznosu od **10.000,00** kuna **(slovima: deset tisuća kuna)**.

**DODATNE INFORMACIJE**

Članak 17.

Natječaj se objavljuje na internetskoj stranici [www.hakom.hr](http://www.hakom.hr).

Sva eventualna pitanja o predmetu natječaja, natječajnom radu i dokumentaciji, natjecatelji mogu postaviti isključivo e-mailom na adresu: [logotip@hakom.hr](mailto:logotip@hakom.hr), najkasnije do 30. kolovoza 2019., a sva pojašnjenja i pitanja će biti odgovorena do 4. rujna i javno objavljena na web stranici HAKOM-a.

**OBRAZAC A**

Naručitelj:

**HAKOM – Hrvatska regulatorna agencija za mrežne djelatnosti**

Roberta F, Mihanovića 9, Zagreb, OIB: 87950783661

|  |  |  |  |  |  |  |
| --- | --- | --- | --- | --- | --- | --- |
| Naziv i sjedište natjecatelja/nositelja natječajnog rada (za tvrtke/obrte): | |  | | | | |
| Ime i prezime natjecatelja (za fizičke osobe): | |  | | | | |
| Zajednica natjecatelja (zaokružiti): | | DA | | | | NE |
| OIB: |  | IBAN: | |  | | |
| Adresa: |  | | | | | |
| Telefon: |  | Telefaks: | |  | | |
| E-mail: |  | | | | | |
| Natjecatelj je u sustavu PDV-a: | | | DA | | NE | |
| Ime, prezime i funkcija ovlaštene osobe za potpisivanje ugovora (za tvrtke/obrte): | | |  | | | |
| Ime i prezime osobe za kontakt (predstavnika): | | |  | | | |
| Telefon |  | | E-mail: |  | | |
| Ostale napomene: | | |  | | | |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (potpis natjecatelja)

**OBRAZAC B**

Naziv natjecatelja (za obrte/tvrtke) te ime i prezime ovlaštene osobe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime (za fizičke osobe): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa natjecatelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O AUTORSTVU PRIJAVLJENOG RJEŠENJA NA JAVNI NATJEČAJ ZA IZBOR NOVOG LOGOTIPA HAKOM-a**

Kao natjecatelj na Javnom natječaj za izradu novog logotipa HAKOM-a koji provodi Hrvatska regulatorna agencija za mrežne djelatnosti (HAKOM), izričito se potvrđuje i jamči potpisom odnosno potpisom ovlaštene osobe za zastupanje (pravne osobe i pečatom):

1. da sam/smo isključivi autor/i prijavljenog rješenja,  
2. da prijavljeno rješenje nije do sada javno objavljivano,  
3. da je natjecatelj isključivi vlasnik odnosno autor prijavljenog rješenja,  
4. da na prijavljeno rješenje nitko drugi ne polaže bilo kakva prava s osnove raspolaganja istim koja bi na bilo koji način onemogućila HAKOM, u raspolaganju pravima stečenim za odabrano rješenje, a u suprotnom sve obveze koje bi eventualno proizlazile iz zahtjeva trećih osoba suprotnih danom jamstvu padaju na teret natjecatelja.

U \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_ 2019. godine

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(upisati ime i prezime natjecatelja / ovlaštene osobe )*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (vlastoručni potpis )*

**OBRAZAC C**

Naziv natjecatelja (za obrte/tvrtke) te ime i prezime ovlaštene osobe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime (za fizičke osobe): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa natjecatelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U skladu s odredbom članka 44. Zakona o autorskom pravu i srodnim pravima (NN br. 167/03, 79/07, 80/11, 125/11, 141/13, 127/14, 62/17 i 96/18) dajem sljedeću:

**IZJAVA O PRELASKU NAGRAĐENOG RADA U VLASNIŠTVO NARUČITELJA**

Kao autor prijedloga na natječaj za novi logotip HAKOM-a, izjavljujem da će u slučaju odabira mog natječajnog rada isti postati vlasništvo HAKOM-a, koje HAKOM ima pravo upotrebljavati odnosno koristiti bez mojih dodatnih odobrenja i ograničenja odnosno bez vremenskog, sadržajnog i prostornog ograničenja te ima pravo na javnu objavu spomenutog rada i mojih osobnih podataka.

Moj autorski rad prelazi u vlasništvo HAKOM-a po potpisivanju ugovora s HAKOM-om, te Hrvatska regulatorna agencija za mrežne djelatnosti (HAKOM) ima isključivo pravo korištenja mog idejnog rješenja, odnosno isključeno je moje pravo korištenja istog natječajnog rada u bilo kojem drugom natječajnom ili nekom drugom postupku za izradu idejnih rješenja.

U \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_ 2019. godine

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(upisati ime i prezime natjecatelja / ovlaštene osobe )*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (vlastoručni potpis )*